תלות במסלול

תלות במסלול (באנגלית: Path Dependence) היא רעיון בכלכלה ובמדעי החברה המתייחס למקרים שבהם אירועים או החלטות מהעבר מחייבים קבלת החלטות או אירועים מסוימים. לפי הגדרתו של ויליאם סיוול, תלות במסלול היא האפשרות ש"מה שקרה בנקודה מוקדמת יותר בזמן ישפיע על התוצאות האפשריות של רצף אירועים שקורים בנקודה מאוחרת יותר בזמן". רעיון זה יכול לשמש כדי להתייחס לתוצאות בנקודת זמן מסוימת או לשינוי ארוך טווח. תלות במסלול שימשה לתיאור מוסדות, נהלים טכניים, תבניות כלכליות וחברתיות ועוד. מקלדת QWERTY, היא דוגמה לתלות במסלול עקב השימוש הרחב שלה. סידור המקלדת הזה ממשיך להיות פופולרי גם אחרי שפורסמו סידורים חדשים ויעילים יותר. עם זאת, עדיין קיים ויכוח באשר לשאלה אם זו דוגמה מדויקת לתלות במסלול. הרוחב הסטנדרטי של מסילות רכבת ברחבי העולם עומד על 1,435 מ"מ, ולמעלה ממחצית מפסי הרכבת בעולם הם ברוחב זה. זאת, למרות קונצנזוס בין המהנדסים שפסים רחבים יותר יביאו לשיפור בביצועי הרכבות ולעלייה במהירותן. ישנן פשרות שכרוכות בבחירת רוחב המסילה, בכל הקשור לעלות הבנייה, למהירות המרבית, למרכז הכובד ועוד. עם זאת, השימוש ברוחב פסי הרכבת הרוסיים, ההודיים והאיבריים הראו שאין כל יתרון משמעותי ברוחב ה-1,435 מ"מ הקיים. תאוריית התלות במסלול פותחה בתחילה על ידי כלכלנים כדי להסביר תהליכי אימוץ טכנולוגיה. לרעיונות התאורטיים האלו הייתה השפעה רבה על הדרוויניזם הכלכלי. הראייה של הדרוויניזם הכלכלי שונה מאוד מהכלכלה הנאו-קלאסית, שבצורתה הפשוטה הניחה שניתן להגיע לתוצאה אחת בלבד, ללא קשר לרקע או לאירועים מהעבר. לפי התלות במסלול, גם לנקודת ההתחלה וגם לאירועים מקריים יכולה להיות השפעה משמעותית על התוצאה הסופית. כלכלנים שונים טענו שעסקים דומים נוטים להתקבץ מבחינה גאוגרפית ("אגלומרציה"). עסק שמוקם ליד עסקים דומים לו יכול למשוך עובדים בעלי כישורים רלוונטיים, וכך מגיעים למקום עסקים נוספים שמחפשים עובדים מנוסים. ייתכן שלא הייתה סיבה להעדיף מקום מסוים לפני שהתעשייה התפתחה, אך ככל שהיא מתרכזת גאוגרפית, עסקים שלא פועלים בקרבת מקום נמצאים בנחיתות. בשנות ה-80, שער הדולר התחזק והוריד את המחיר של סחורות רבות אל מתחת לעלות הייצור עבור יצרנים אמריקאים רבים, שקודם לכן היו רווחיים. חלק מהמפעלים שנסגרו כתוצאה מכך היו יכולים לשוב ולפעול ברווח לאחר הפיחות בדולר, אבל היה יקר מדי לפתוח מחדש. זוהי דוגמה להיסטרזיס, לחסמי מעבר (אנ'), ולאי-הפיכוּת. פול פירסון, "תשואות עולות, תלות מסלול וחקר הפוליטיקה". תרגום לעברית של: Pierson, Paul (2000). "Increasing returns, path dependence, and the study of politics". American political science review 94.02: 251-267. Boas, Taylor C (2007). "Conceptualizing Continuity and Change: The Composite-Standard Model of Path Dependence" (PDF). Journal of Theoretical Politics. 19 (1): 33–54. CiteSeerX 10.1.1.466.8147. doi:10.1177/0951629807071016. S2CID 11323786. אורכב מ-המקור (PDF) ב-2008-09-05. נבדק ב-2007-10-20. Page, Scott E. (בינואר 2006). "Path dependence". Quarterly Journal of Political Science. 1 (1): 88. doi:10.1561/100.00000006. {{cite journal}}: (עזרה) Mahoney, James (2000). "Path Dependence in Historical Sociology". Theory and Society. 29 (4): 507–548. doi:10.1023/A:1007113830879. S2CID 145564738. Puffert, Douglas. "Path Dependence". E-H.net. Economic History Association. נבדק ב-2022-03-10. Zhu, Kevin; Kraemer, Kenneth L.; Gurbaxani, Vijay; Xu, Sean Xin (2006). "Migration to Open-Standard Interorganizational Systems: Network Effects, Switching Costs, and Path Dependency". MIS Quarterly. 30: 515–539. doi:10.2307/25148771. ISSN 0276-7783. JSTOR 25148771. S2CID 2182978. Baláž, Vladimir; Williams, Allan M. (2007). "Path-dependency and Path-creation Perspectives on Migration Trajectories: The Economic Experiences of Vietnamese Migrants in Slovakia1". International Migration (באנגלית). 45 (2): 37–67. doi:10.1111/j.1468-2435.2007.00403.x. ISSN 1468-2435. Liebowitz, S. J.; Margolis, Stephen E. (באפריל 1990). "The Fable of the Keys". The Journal of Law and Economics. 33 (1): 1–25. doi:10.1086/467198. S2CID 14262869. {{cite journal}}: (עזרה) "The QWERTY myth". The Economist. באפריל 1999. {{cite news}}: (עזרה) Puffert, Douglas J. (1 ביולי 2002). "Path Dependence in Spatial Networks: The Standardization of Railway Track Gauge". Explorations in Economic History (באנגלית). 39 (3): 282–314. doi:10.1006/exeh.2002.0786. ISSN 0014-4983. {{cite journal}}: (עזרה)